གསར་འགོད་པས་བོད་ཀྱི་སྲིད་བྱུས་ཉམས་ཞིབ་ཁང་གི་འགན་འཛིན་གཞོན་པ་བསྟན་འཛིན་ལེགས་བཤད་ལགས་སུ།ང་ཚོའི་སྤྱི་ཚོགས་ནང་ན་གཞོན་ཉམས་ཞིབ་པའི་དགོས་གལ་ག་ཚོད་ཆེན་པོ་ཡིན་སྐོར་དྲིས་པར་ཁོང་གིས།ན་གཞོན་ཉམས་ཞིབ་པ་དགོས་གལ་ཧ་ཅང་ཆེན་པོ་རེད།ཉམས་ཞིབ་ལབ་དུས་སོ་སོས་རིག་པ་སྒྲིམ་སྟེ་ཕྱོགས་ཡོངས་ཀྱི་གནས་ཚུལ་ལ་བལྟས་པའི་ཐོག་བདེན་པ་བདེན་པ་ར་སྤྲོད་ཐུབ་པ་ཞིག་ཡིན་སྟབས།བརྗོད་གཞི་གཅིག་ཐོག་ཉམས་ཞིབ་བྱས་པ་དེ་སྤྱི་ཚོགས་ནང་གནས་ཀྱི་ཡོད་པ་རེད།དེར་བརྟེན།བདེན་པ་ཁ་གྲགས་རྒྱུ་དང་བདེན་པ་ར་སྤྲོད་རྒྱུའི་གོ་སྐབས་དེ་ཉམས་ཞིབ་ཐོག་ནས་ལེན་དགོས་ཀྱི་ཡོད་པ་རེད་བསམ་གྱི་འདུགང་ཚོའི་བོད་ཀྱི་སྲིད་བྱུས་ཉམས་ཞིབ་ཁང་བཙུགས་པའི་དགོས་པ་རྒྱུ་མཚན་ཡང་བོད་པ་རང་གི་ཉམས་ཞིབ་པས་བོད་ཀྱི་གནས་ཚུལ་ཉམས་ཞིབ་ཀྱིས་རྒྱལ་སྤྱིའི་སྒང་འཁྱེར་ཐུབ་པ་བྱ་རྒྱུ་དེ་རེད།བོད་མི་ཉམས་ཞིབ་པ་བོད་མི་རང་གིས་གསོ་སྐྱོང་བྱེད་རྒྱུ་དེ་ང་ཚོའི་འགན་ཆགས་ཡོད་པ་རེད།ཅེས་བརྗོད་བྱུང་།